钦定古今图书集成/明伦汇编/氏族典/第462卷 > 《廖用贤尚友录》 > 顾㢲
## 钦定古今图书集成/明伦汇编/氏族典/第462卷 > 《廖用贤尚友录》 > 顾㢲

按《万姓统谱》：㢲字与权，慈谿人。工诗善文。永乐壬辰
进士。文皇帝亲选方面重臣，授㢲江西按察司佥事。
公廉仁恕，巡历所至，访察幽隐，民间铢两之奸必达，
人以青天目之。后迁山东参议。恪守清白，终始不渝。
卒于官，大理卿夏时正称之曰：“俸无十金之积，可方
古之廉吏。”